वार्ड 7 में बिजली के ट्रांसफार्मर को स्तरोन्नत करें बोर्ड: शांडिल
सामाजिकन्याय एवं अधिकारिता मंत्री डॉ. धनीराम शांडिल ने कहा कि सोलन जिला को औद्योगिक, व्यापारिक एवं शिक्षा के श्रेष्ठ हब के रूप में स्थापित करने के प्रदेश सरकार के प्रयास सफल रहे हैं। सोलन को विश्व में इन तीनों क्षेत्रों में बेहतरीन गंतव्य एवं निवेश स्थल के रूप में माना जाता है। डॉ. शांडिल सोलन के वार्ड संख्या 7 एवं बाण मोहल्ले में जन समस्याएं सुनने के उपरांत लोगों को संबोधित कर रहे थे। डॉ. शांडिल ने कहा कि एशिया की 35 प्रतिशत से भी अधिक दवाएं आज सोलन के औद्योगिक क्षेत्र में बन रही हैं। उन्होंने कहा कि सोलन शहर में बेहतर सुविधाएं सृजित करने पर बल दिया जा रहा है। उन्होंने आमजन से आग्रह किया कि स्वच्छता को अपने जीवन का अभिन्न अंग बनाएं तथा अपने घर के साथ-साथ वार्ड एवं शहर को स्वच्छ रखने में सहभागी बनें। शांडिल ने विद्युत बोर्ड को निर्देश दिए कि वार्ड नंबर 7 में बिजली के ट्रांसफार्मर को स्तरोन्नत किया जाए। उन्होंने नगर परिषद को निर्देश दिए कि वार्ड में रास्तों के मध्य रखे गए कूड़ेदान को अंयत्र रखा जाए। इस मौके पर मोहन मेहता, पुनीत शर्मा, मुकेश वर्मा, जगमोहन मल्होत्रा, जतिन साहनी, राजीव कौड़ा, विशाल वर्मा, मुकेश भसीन, रूप चंद, प्रेम चंद मट्टू, सुशील चौधरी, अजय कंवर, हरि मोहन शर्मा, मदन हिमाचली, बीआर नेगी, डीआर पठानिया आदि उपस्थित थे।
मंत्री ने बाण मोहल्ले मंे सुनी लोगों की समस्याएं
लोगों की समस्याएं सुनते सामाजिक न्याय एवं अधिकारिता मंत्री धनीराम शांडिल।
hin_Deva hin_Deva hin_Deva hin_Deva